TULD JERUUSALEMMAST
Shalom, kallid vennad ja õed!
Täna räägin neljast asjast, mida peame kõik teadma.
See on äärmiselt tähtis maailm kristlastele,
kes usuvad Messias Jeesust, Iisraeli Lunastajat.
Nad on meie vennad ja õed Püha Vaimu kaudu,
Messia ohvri ja ülestõusmise kaudu.
Seepärast räägin täna lootusrikkalt
kõigile teile maailma eri paigus,
teile, kes usute Aabrahami, Iisaki ja Iisraeli Jumalat
ja Messias Jeesust.
Peate teadma neid nelja tähtsat asja.
kaks Vanast Testamendist
ja kaks Uuest Testamendist.
Loeme kõigepealt
1. Moosese 12:1-3. See kirjakoht kannab nime Lech-lecha, 'Võta, mine'.
"Ja Issand ütles Aabramile: Mine omalt maalt, omast sugukonnast
ja isakojast maale, mille ma sulle näitan!
Ma teen sind suureks rahvaks ja õnnistan sind,
ma teen su nime suureks, et sa oleksid õnnistuseks!
Siis ma õnnistan neid, kes sind õnnistavad,
panen vande alla selle, kes sind neab,
ja sinu nimel õnnistavad endid kõik suguvõsad maa peal!'"
See on Jumala tõotus.
Jumal ütles Aabrahamile, kes oli siis veel Aabram:
"Mine ja tee nii nagu ma sulle näitan."
Kolmandas salmis lubab Ta:
"Siis ma õnnistan neid, kes sind õnnistavad,
panen vande alla selle, kes sind neab ..."
Jumal ise teeb seda.
Esimene asi,
mida peavad teadma kõik rahvad, mitte ainult usklikud,
on õnnistada Aabrahami ja tema rahvast,
kuna Jumal ütles talle midagi.
1. Moosese 12:4: "Ja Aabram läks, nagu Issand teda käskis,
ja Lott läks koos temaga; Aabram oli seitsekümmend viis aastat vana,
kui ta Haaranist lahkus."
Jumal ütles talle: "Ma teen sind suureks rahvaks."
See tähendab Iisraeli rahvast.
"... ja sinu nimel õnnistavad endid kõik suguvõsad maa peal!"
Messias Jeesuse kaudu.
See, kes õnnistab Aabrahami rahvast, õnnistab Aabrahami.
Sa ei saa olla kahevahel ja öelda: "Ma ei õnnista, aga ei nea ka."
Oled kas see või teine. Vahepealset pole olemas.
Esimene asi, mida kõik rahvad peavad tegema,
eriti need, kes väidavad end Jeesusesse uskuvat,
on õnnistada Aabrahami ja seda rahvast, kes temast sündis.
Siin kasutatakse tavaliselt paganarhavaid tähendavat sõna goi,
kuid piibellikus heebrea keeles tähendab see vahel ka Iisraeli,
ehk sama mis sõna am.
See, kes õnnistab seda rahvast, õnnistab Aabrahami.
Jumal ütleb, mis siis saab:
"Siis ma õnnistan neid, kes sind õnnistavad ..."
Esiteks - mis on õnnistamine?
1. Moosese 1:27 -
"Ja Jumal lõi inimese oma näo järgi,
Jumala näo järgi lõi ta tema, ta lõi tema meheks ja naiseks.
Ja Jumal õnnistas neid, ja Jumal ütles neile:
'Olge viljakad ja teid saagu palju, täitke maa ...'"
Õnnistamine toimub eelkõige sõnadega.
Peame õnnistama iga päev Iisraeli rahvast, Aabrahami rahvast,
meie ja kõik maailma rahvad.
Elame Iisraelis ja oleme ise Aabrahami rahvas,
kuid eriti need mujal maailmas,
need, kes nimetavad end kristlikuks koguduseks,
peavad õnnistama Aabrahami rahvast ja selle eest palvetama.
Siis Jumal õnnistab neid.
See on esimene asi.
Teise leiame Psalmidest.
Kiitus Jumalale! Vaatame, mida ütleb kuningas Taavet.
Psalm 122.
"Palveteekonna laul Taavetilt.
"Ma rõõmustasin, kui mulle öeldi: 'Lähme Issanda kotta!'
Meie jalad seisid su väravais, Jeruusalemm.
Jeruusalemm, kes oled ehitatud nagu hästi kokkuliidetud linn."
Taavet polnud üksnes kuningas, vaid ka prohvet.
Peetrus ütleb Apostlite tegude teises peatükis,
et Taavet, kes on maetud siia Jeruusalemma,
rääkis prohvetlikult Messiast.
Taavet laulis selle laulu prohvetlikult.
"Jeruusalemm, kes oled ehitatud nagu hästi kokkuliidetud linn."
Meie vennad-õed kogu maailmas peavad eriti täna mõistma,
et Jeruusalemma pärast käib sõda, nagu Sakarja on öelnud.
Jumal toob kõik rahvad või nad tulevad ise,
kuid igal juhul tulevad nad ja püüavad tõsta kivi,
mida on raske tõsta.
Jumal päästab oma rahva sellest.
Jeruusalemm on kokku liidetud. Seda ei saa jagada.
Jeruusalemm on yerusha-lahem, nende pärandiosa,
ir shalom, rahu linn, ja ir shalem, terviklik linn.
See on nende pärandiosa kahekordselt,
sest Yerushalaim on mitmuses.
Jumal annab neile pärandiosa.
Seda on tähtis mõista, eriti meie päevil.
Vaatame, mida Jumala Sõna ütleb
Sakarja 12. peatükis.
Sakarja 12:1 - "Ennustus. Issanda sõna Iisraeli kohta.
Issand, kes laotab taeva ja rajab maale aluse
ja kes valmistab inimese vaimu tema sees, ütleb:
'Vaata, ma teen Jeruusalemma uimastuskarikaks
kõigile ümberkaudseile rahvaile,
ja see pannakse ka Juuda peale Jeruusalemma ahistamises.'"
Mida tähendab 'Juuda'?
Paulus ütleb, et end juudiks nimetaja pole juut väliselt,
vaid juut on juut seesmiselt.
See tähendab seega ka kristlasi, kes on südamelt juudid.
Jeruusalemma küsimus
on katsumuseks neilegi, kes end kristlasteks nimetavad.
Praegu tahetakse Jeruusalemma jagada
ja peame oma seisukoha selgelt välja ütlema.
Kas Jeruusalemm tuleb jagada kahe riigi vahel,
või on see Iisraeli, Aabrahami rahva, jagamatu pealinn?
Jumal ütleb:
"Ja sel päeval teen ma Jeruusalemma tõstekiviks kõigile rahvaile:
kõik, kes seda tõstavad, rebestavad endid;
ja kõik maa paganad kogunevad tema vastu.
Sel päeval, ütleb Issand, teen ma kõik hobused peruks
ja nende ratsanikud hullumeelseks.
Aga Juuda kohal teen ma oma silmad lahti,
kui ma löön sõgedusega kõiki rahvaste hobuseid.
Siis mõtlevad Juuda pealikud oma südames ..."
Mida siis ütlevad need, kes on südamelt juudid?
"'Jeruusalemma elanikud
on mulle jaksuks vägede Issandas, oma Jumalas."
Jätkame psalmiga 122, salm 4:
"... kuhu läksid üles suguharud, Issanda suguharud
tunnistuseks Iisraelile tänama Issanda nime.
Sest sinna on seatud aujärjed kohtu- mõistmiseks, aujärjed Taaveti kojale.
Paluge rahu Jeruusalemmale!
Käigu hästi nende käsi, kes sind armastavad!"
Teine asi, mida maailma kristlased peaksid tegema,
on paluma rahu Jeruusalemmale,
palvetama selle eest ja armastama seda.
Ärge soovige rahu vaid sellepärast, et Jumal käsib,
vaid tehke seda armastusest Jeruusalemma vastu.
"Rahu olgu su müüride vahel, hea käekäik su kuninglikes kodades!
Oma vendade ja oma sõprade pärast tahan ma nüüd öelda: Rahu sinule!
Issanda, meie Jumala koja pärast
tahan ma otsida sulle head."
Meie vennad ja õed kõikjal maailmas,
kõik messiaanlikud ja kristlikud kogudused,
kõik uuestisündinud Jeesusesse uskujad -
Õnnistage Issanda rahvast Iisraeli, Aabrahami rahvast,
ja paluge armastuses rahu Jeruusalemmale.
Need kaks asja Vanast Testamendist
on see, mida Jumal tahab, et kõik kristlased teeksid.
Ta tahab seda muidugi kõigilt, kuid räägin kristlastest,
kuna just nemad väidavad end armastavat Iisraeli Jumalat.
Lähme Uude Testamenti. Roomlaste 1:16 -
"Sest ma ei häbene evangeeliumi,
see on ju Jumala vägi päästeks igaühele, kes usub,
juudile esmalt ja siis kreeklasele."
Kuulsin hiljuti väidet,
et juutidele pole vaja evangeeliumi kuulutada,
kuna nad saavad igal juhul päästetud.
Roomlaste 11 ütleb tõesti, et kogu Iisrael saab päästetud,
ja ma usun seda, kuid peame siiski juutidele evangeeliumi kuulutama.
Tuleb muidugi osata õigesti kuulutada.
Kuulsin oma lennul USAst, kuidas USA abielupaar
noorele juudi mehele evangeeliumi kuulutas.
Nad ütlesid: "Ka Jeesus Kristus on Jumal."
Usume muidugi Jeesuse jumalikku päritolu ja loomust,
aga kuidas peaks juudile evangeeliumi kuulutama?
Ütlesin naisele:
"Räägite huvitavaid asju, kuid juudile ei tasu niimoodi kuulutada.
Te ei saa rünnata otsese väitega: Jeesus ise on Jumal.
See peletab nad vaid eemale."
Naine vastas: "Räägin täiesti Jumala Sõna põhjal."
Ütlesin, et olen juba 12 aastat Jeruusalemmas messiaanlik pastor.
"Elan oma rahva keskel ja tean, kuidas juutidega evangeeliumi jagada.
Ütlen neile, et Jeesus on Messias, Jumala Poeg."
Mu naine lisas: "Ta on Jumala Tall."
Uues Testamendis näeme, et Ristija Johannes ei öelnud:
"Vaata, seal läheb Jumal!"
Ta ütles: "Vaata, Jumala Tall, kes võtab ära maailma patu!"
Eriti siinsed elanikud peavad oskama oma rahvaga evangeeliumi jagada.
Ja teile kristlastele, kes seda saadet vaatate, ütlen:
juutidele peab evangeeliumi kuulutama,
sest evangeelium on Jumala vägi päästeks igaühele, kes usub,
juudile esmalt ja siis kreeklasele."
Teame ju, et evangeeliumi kaudu
saame pääste, lunastuse ja armuandmise oma pattudest,
kui usume, et nõnda on Jumal maailma armastanud,
et Ta andis oma ainusündinud Poja,
et ükski, kes Temasse usub, ei läheks hukka,
vaid temal oleks igavene elu.
Aga kui te ei oska juutidele evangeeliumi kuulutada,
on parem seda mitte teha.
"Vaata, Jumala Tall, kes võtab ära maailma patu!"
Ma ei tea, kas see jõudis kohale tollele abielupaarile lennukis,
kuid see on nende asi.
Tänu Issandale siiski selle eest,
et neil on tahtmist ja südant evangeliseerida.
Roomlaste kirjas öeldakse:
et kristlased tahavad nii väga Jumala armastust näidata,
et Iisraeli rahvas kadestaks neid.
Juutidele tuleb seega kuulutada, aga Jumala tahte kohaselt.
Neljanda teema leiame 1. Korintlaste 16. peatükist.
1Kr 16:1: "Korjandusest pühade jaoks: nii nagu ma olen korraldanud selle
Galaatia kogudustes, nõnda tehke ka teie.
Iga nädala esimesel päeval pangu igaüks teist midagi tallele
oma jõudu mööda, kuidas ta käsi lubab,
et raha ei korjataks alles siis, kui ma tulen.
Aga kui ma olen pärale jõudnud, siis ma saadan kirjadega need,
keda te iganes arvate kõlbavat,
viima teie anni Jeruusalemma,
aga kui on sünnis, et minagi sinna lähen,
tulgu nad minuga kaasa."
Neljas asi on annetuste kogumine.
Mind kuulatakse eri maailma nurkades,
seda saadet tõlgitakse mitmesse keelde.
On tähtis üht asja mõista.
Kui käite kohalikus koguduses,
peate andma oma kümnise ja ohvrianni sellele.
Kümnised kuuluvad kogudusele,
kuhu te kuulute ja kus teenite.
Pöördun oma kuulajate poole eri maailma nurkades:
andke kümnis oma kogudustele!
Lisaks tuleb ikkagi koguda korjandus Jeruusalemmale.
"Iga nädala esimesel päeval
pangu igaüks teist midagi tallele
oma jõudu mööda, kuidas ta käsi lubab,
et raha ei korjataks alles siis, kui ma tulen.
Aga kui ma olen pärale jõudnud, siis ma saadan kirjadega need,
keda te iganes arvate kõlbavat,
viima teie anni Jeruusalemma ..."
Jeruusalemma, vennad ja õed! Nii tegi apostel Paulus.
Ja teda peetakse paganate apostliks.
Ta ütleb Roomlaste 11. peatükis, et hoiab oma ametit au sees.
Siin ütleb ta, mida peavad tegema need,
kes on Jeesuse oma Issandaks võtnud.
Nad peavad igal pühapäeval oma annetuse tallele panema,
et selle võiks millalgi Jeruusalemma saata.
Paljud vennad ja õed, ka kristlased eri maailma nurkadest,
teenivad Jeruusalemmas ja mujal Iisraelis.
Jumal räägib neile südames, mida teha.
On erinevaid võimalusi ja kanaleid Jeruusalemmale annetamiseks.
Toon teile ühe näite või tunnistuse.
Ühed pastorid otsustasid Jumala õhutusel
Jeruusalemma jaoks korjandusi teha.
Jumal õnnistas neid nii vaimselt kui rahaliselt
ja tõi kogudustesse uusi inimesi.
Muidugi Ta õnnistas, sest nii Jumala Sõna ju ütlebki.
Kui järgida Jumala Sõna, saab külvatud seemnest lõikuse.
Ma ei räägi üksnes koguduseliikmetest, vaid pastoritest.
Nad otsustasid minna Jeruusalemma
kümnendikuga kogudustes kogutud kümnisest.
Jumal õnnistas neid, sest Ta peab oma sõna.
Ta teostab oma sõna.
Veel üks kord - 1. Moosese 12 ütleb:
õnnistage Aabrahami ja tema rahvast.
Jumal ise õnnistab seda vastu, kes õnnistab Aabrahami.
Jumala ja inimese õnnistust ei saa teineteisega isegi võrrelda.
Issanda õnnistus teeb rikkaks; oma vaev ei lisa sellele midagi.
Jumala õnnistus on tohutu.
Vahel on selle kandmine raske töö,
nagu räägib 2. Ajaraamat 20.
Joosafati rahvas kandis kolm päeva võitlustandrilt saadud õnnistusi kokku.
Seda paika hakati kutsuma Bracha oruks, Õnnistuseoruks.
Seal andis Issand Joosafatile võidu.
Jumala õnnistust ei saa võrrelda inimese õnnistusega.
Teine asi oli Psalmist 122: "Paluge rahu Jeruusalemmale!
Käigu hästi nende käsi, kes sind armastavad!
Palvetage, et Jeruusalemma ei jagataks. See on Iisraeli pealinn.
Jumal andis Aabrahamile ja tema rahvale,
kuningas Taavetile selle linna ja maa.
Paluge rahu Jeruusalemmale
ja õnnistage iga päev Aabrahami rahvast.
Eriti nüüd, kui on erinevaid arvamusi
ja Jeruusalemma tahetakse jagada kahe riigi vahel.
Jeruusalemmast tahetakse teha
nii palestiinlaste kui juutide pealinna.
Jumala Sõna järgi ei saa Jeruusalemma jagada.
Palvetage armastuses Jeruusalemma rahu eest!
Kolmas asi: kuulutage evangeeliumi iisraellastele ja juutidele!
Ärge evangeliseerige oma kommete järgi,
nagu paganarahvastele kuulutatakse.
Paganatele öeldakse,
et Jeesus on Jumal, kes annab andeks teie patud.
See on täiesti õige, aga kuidas kuulutada Jeesust Iisraeli rahvale?
Näitan teile seda Johannese evangeeliumi 1. peatükist.
See kolmas asi on väga tähtis.
Ristija Johannes ütleb seda.
Johannese 1:29 -
"Järgmisel päeval nägi Johannes Jeesust enda juurde tulevat ja ütles:
'Vaata, see on Jumala Tall, kes kannab ära maailma patu.'"
Kui iisraellastele Tallest rääkida, saavad nad aru,
miks käskis Jumal neid Egiptusest vabastades
uksepiitadele talle verd pintseldada,
et hävitaja iisraellaste kodadesse ei pääseks.
Peame teadma, kuidas juutidele evangeeliumi jagada.
See on kolmas asi.
Seda tuleb teha armastuses.
Kui te ei oska, õppige!
Täna on palju messiaanlikke õpetajaid,
kes teid hea meelega õpetavad ja õnnistavad.
Õpetan teile hea meelega,
kuidas juutidele ja iisraellastele evangeeliumi kuulutada.
Neljas asi on sama tähtis.
1. Korintlaste 16 räägib, mida Paulus tegi,
ja sama peaksime tegema meiegi.
Peame võtma sama koorma Pühas Vaimus
ning Jumala armus ja armastuses.
Koguge iga pühapäev oma annetused kokku
ja kui on võimalus need Iisraelis mõne töö jaoks anda,
tehke seda armastuses.
See on neljas asi, mida tegema peame.
Nii räägitakse Jumala Sõnas.
See pole Issanda käsk,
vaid see on asi, mis on Tema südamel.
Kui teeme neid nelja asja, siis Issand õnnistab meid.
Olen kuulnud tunnistusi inimestelt, kes on seda õpetust kuulnud.
"Tegime seda ja Issand on meid vägevalt õnnistanud,
nii vaimselt kui füüsiliselt."
Jumal peab oma sõna.
Lõpetan tänaseks. Loodetavasti see õnnistas teid.
Mulle oli õnnistuseks teid õpetada. Palvetan nüüd.
Taevane Isa, aitäh selle õpetuse eest!
Pane oma Sõna tuhandete kuulajate südamesse,
et Su Sõna juurduks neisse usus, lootuses ja armastuses.
Õnnista neid ja nende peresid,
kogudusi ja kõike mis neil on.
Isa, saada oma Sõna kõigile haigetele, et nad paraneksid.
Jeesuse vermete läbi on meile tervis tulnud.
Õnnistan teid Jeesuse nimel.
Issand õnnistagu ja hoidku sind!
Issand lasku oma pale paista sinu peale ja olgu sulle armuline!
Issand tõstku oma pale sinu üle ja andku sulle rahu!
Tõlge: Monika Jaaguri